Video: Grappige video wil jou lewe redSkermgreep uit die video ŉ Video wat bietjie ŉ ander aanslag het as gewone padveiligheidsvideo’s, doen weer die ronde op sosiale media. Dié video, wat reeds in 2016 deur die Nieu-Seelandse verkeersowerheid vrygestel is, is veral gewild weens die grappige aard daarvan. In dié advertensie sal jy nie vervelige statistiek of grusame ongelukstonele sien nie, maar dit moedig motoriste aan om nie hul selfone te gebruik wanneer hulle bestuur nie. En natuurlik hoe jy die bestuurder kan verhoed om sy selfoon te gebruik as jy ŉ passasier in die motor is. Lionel Richie se bekende “Hello” speel in die agtergrond en die veldtog, ook genaamd “Hello” is met die volgende slagspreuk gedeel: “Plaas jou passasiers eerste. Bestuur sonder ŉ selfoon.”